На основу члана 79. став (1) и (2) и члана 80. Одлуке о комуналном реду (“Службени гласник Општине Вишеград”, број 6/14 и 13/19), члана 25. и 27. у вези са чланом 14. Одлуке о уређењу простора и грађевинском земљишту („Службени гласник општине Вишеград“, број 13/16, 1/19 и 13/19) а све у вези са Планом коришћења јавних површина за 2020. годину („Службени гласник општине Вишеград“, број 2/20) начелник Општине Вишеград расписује

**Ј А В Н И О Г Л А С**

**за давање у закуп јавне површине за постављање киоска**

**I ПОДАЦИ О ПОСЈЕДНИКУ НЕПОКРЕТНОСТИ**

- Општина Вишеград; адреса: Андрићград бб; поштански број и мјесто: 73240 Вишеград; МБ: 01022580; телефон: +387 (0)58 620 586; факс: +387 (0)58 620 226.

**II ПОДАЦИ О НЕПОКРЕТНОСТИ/ЛОКАЦИЈИ:**

Oпштинa Вишеград, путем усменог јавног надметања - лицитације даје у закуп:

1. јавну површину означену као к.п. број 1273 К.О Вишеград 1 уписана у ПЛ број 258 посједник Општина Вишеград (нови премјер), која се налази на Тргу палих бораца у Вишеграду ради постављања монтажног објекта привременог карактера типа киоск, на период од пет година, уз могућност продужења рока. Површина земљишта за закуп је 11м2.

Постављање привременог објекта – киоска из тачке 1. овог јавног огласа, вршиће се на основу и у складу са локацијским условима број 05-364-13/19 од 13.05.2019. године израђеним од стране Одјељења за просторно уређење и стамбено-комуналне послове Општинске управе Општине Вишеград чији су саставни дио стручно мишљење и детаљни урбанистичко-технички услови.

У случају привођења земљишта трајној намјени, закупац је дужан да прекине закуп и да закупљено земљиште доведе у првобитно стање о свом трошку, и прије уговореног рока.

**II ЦИЈЕНА ЗАКУПА**

Минимална почетна цијена давања у закуп земљишта из члана 1. ове одлуке, на мјесечном нивоу износи: 3,00 КМ/m².

**III ПРАВО УЧЕШЋА НА ЛИЦИТАЦИЈИ**

Право учешћа на лицитацији имају сва физичка и правна лица која уз попуњену ПРИЈАВУ ( са подацима: име и презиме/назив, адреса становања/сједишта, број телефона и број непокретности/локације за коју се пријављује) доставе сљедеће доказе:

За физичка лица:

1. Овјерену копију личне карте;
2. доказ о уплати кауције (уплатница) у сврху учешћа на лицитацији у износу од 50,00 КМ на ЈРТ Општине Вишеград број 5620060000054715 код НЛБ Развојне банке;
3. овјерену писану пуномоћ, укоико учесник лицитације има пуномоћника и
4. копију текућег рачуна.

За правна лица:

1. овјерену копију рјешења о упису у судски регистар;
2. доказ о уплати кауције (уплатница) у сврху учешћа на лицитацији у износу од 50,00КМ на ЈРТ Општине Вишеград број 5620060000054715 код НЛБ Развојне банке,и
3. овјерено овлашћење за заступање правног лица.

Комисија за спровођење поступка јавног надметања ће прегледати све пријаве и записнички констатовати која лица испуњавају услове за учешће на лицитацији. Лица која не испуне тражене услове неће моћи учествовати на лицитацији.

**IV РАЗГЛЕДАЊЕ НЕПОКРЕТНОСТИ/ЛОКАЦИЈЕ И УВИД У ДОКУМЕНТАЦИЈУ**

Заинтересована лица могу извршити увид у документацију непокретности која је предмет давања у закуп и добити тражене информације у Одјељењу за просторно уређење и стамбено-комуналне послове Општинске управе Општине Вишеград у згради Општине Вишеград, инфо пулт, сваким радним даном од 9 до 15 часова, а могу и разгледати непокретност/локацију која је предмет давања у закуп сваким радним даном у времену од 11 до 13 часова, контакт телефон број 058/620-586.

**V ДАТУМ И МЈЕСТО ПОДНОШЕЊА ПРИЈАВЕ**

Пријаве за учешће на лицитацији се могу достављати лично на протокол у пријемној канцеларији Општинске управе Општине Вишеград или путем поште на адресу: Општина Вишеград, улица Андрићград бб, најкасније до 03.9.2020. године до 15,00 часова.

Пријаве за лицитацију достављају се у затвореној коверти са назнаком:

,,Пријава на јавни оглас број 02 – 370 - /20 – не отварај - за комисију“.

**VI ДАТУМ И МЈЕСТО ОДРЖАВАЊА ЛИЦИТАЦИЈЕ**

Лицитација ће се одржати 04.9.2020. године (петак) са почетком у 12,00 часова у згради Општине Вишеград, канцеларија број 14.

**VII НАЧИН ДАВАЊА У ЗАКУП НЕПОКРЕТНОСТИ**

Давање у закуп непокретности извршиће се усменим јавним надметањем-лицитацијом, а у складу са одредбама Одлуке о комуналном реду.

Лицитација се може одржати само ако у њој учествују најмање два учесника по непокретности.

**VIII НАЧИН И УСЛОВИ ПЛАЋАЊА ЦИЈЕНЕ ЗАКУПА**

Са учесником који је понудио највећу цијену закључиће се писани уговор.

Ако учесник лицитације из става 1. овог члана одустане од закључења уговора, губи право на повраћај положене кауције.

**IX КАУЦИЈА**

Учесник у лицитацији који излицитира највећу цијену и одустану од исте , као и лица која су поднијела пријаве а не појаве се на лицитацији, губе право на поврат положене кауције. Лице које излицитира највећу цијену и прихвати закључење уговора положена кауција се не враћа, већ се урачунава у цијену закупа. Учесницима лицитације која не буду изабрани као најповољнији понуђачи, враћа се положена кауција.

**X ОБЈАВЉИВАЊЕ ЈАВНОГ ОГЛАСА**

Јавни оглас објавиће се на огласној табли и интернет страници општине и то најкасније 7 дана прије дана одређеног за дан лицитације.

Обрадио: Дејан Крсмановић, дипл.правник

СКУПШТИНА ОПШТИНЕ ВИШЕГРАД НАЧЕЛНИК ОПШТИНЕ

Број: 02 -370 - 81/20 Младен Ђуревић, инж.геодезије

Датум: 26.8.2020. године